РЕПУБЛИКА СРПСКА

МИНИСТАРСТВО ЗДРАВЉА И 

СОЦИЈАЛНЕ ЗАШТИТЕ
ПРАВИЛНИК
О ИЗМЈЕНИ ПРАВИЛНИКА О
ПЛАНУ И ПРОГРАМУ СПЕЦИЈАЛИЗАЦИЈА И СУПСПЕЦИЈАЛИЗАЦИЈА
Бања Лука, март 2021. године

На основу члана 93. Закона о здравственој заштити („Службени гласник Рeпублике Српске“, бр. 106/09 и 44/15) и члана 76. став 2. Закона о републичкој управи („Службени гласник Републике Српске“, број 115/18), министар здравља и социјалне заштите, 09. марта 2021. године, доноси

ПРАВИЛНИК
О ИЗМЈЕНИ ПРАВИЛНИКА О 

ПЛАНУ И ПРОГРАМУ СПЕЦИЈАЛИЗАЦИЈА И СУПСПЕЦИЈАЛИЗАЦИЈА
Члан 1.

У Правилнику о плану и програму специјализација и супспецијализација („Службени гласник Републике Српске“, бр. 2/14, 126/20 и 10/21), у члану  24.  став 2. мијења се и гласи: 
„ (2) Уз пријаву из става 1. овог члана,  здравствена установа, факултет или правно лице које обавља здравствену и фармацеутску дјелатност  доставља Министарству за свог здравственог радника, односно здравственог сарадника сљедећу документацију, у оргиналу или овјереним фотокопијама:

а) потврду одговорног лица факултета којом се потврђује вјеродостојност и тачност обављеног специјалистичког или супспецијалистичког стажа који је евидентиран у индексу здравственог радника, односно здравственог сарадника и 
б)  приједлог факултета за чланове испитне комисије .“
Став 3. брише се.

Члан 2.

Овај правилник ступа на снагу осмог дана од дана објављивања у „Службеном гласнику Републике Српске“.
Број: 11/04-020-7/21 
МИНИСТАР

